ai4bharat/Pralekha huggingface dataset:
ভূ-বিজ্ঞানমন্ত্রক
বর্তমান এবং আগামী দু সপ্তাহের আবহাওয়ার পূর্বাভাস
নয়াদিল্লী, ১৮ ডিসেম্বর, ২০২০
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের তথ্য অনুযায়ী ১০-১৬ই ডিসেম্বর দুটি পশ্চিমী ঝঞ্ঝা'র ফলে পশ্চিম হিমালয় অঞ্চলে গত দু'সপ্তাহের প্রথম দিকে ভারি বৃষ্টি/তুষারপাত/ঝড়ো হাওয়ার সঙ্গে বৃষ্টি পরিলক্ষিত হয়। একইসঙ্গে উত্তর-পশ্চিম ভারতের সমভূমি অঞ্চলে বেশ কিছু জায়গায় ব্যাপক বৃষ্টিপাতও হয়। ১০-১৬ই ডিসেম্বরের মধ্যে আন্দামান এবং নিকোবর দ্বীপপুঞ্জে বিক্ষিপ্তভাবে বৃষ্টির সঙ্গে ঝড়ো হাওয়া বয়ে যায়। এছাড়াও লাক্ষ্মদ্বীপপুঞ্জে বিক্ষিপ্তভাবে বৃষ্টিপাত পরিলক্ষিত হয়।
আগামী ২ সপ্তাহের মধ্যে ১৭-২৩শে ডিসেম্বর পর্যন্ত বৃষ্টিপাতের সম্ভাবনা রয়েছে। এইসময় তামিলনাড়ু, পুদুচেরী, কেরালা এবং লাক্ষ্মাদ্বীপের বেশকিছু অঞ্চলে বিক্ষিপ্তভাবে ঝড়ো হাওয়ার সঙ্গে বৃষ্টি অথবা বজ্রবিদ্যু সহ বৃষ্টির সম্ভাবনা রয়েছে। আজ এবং আগামীকাল কেরালাতে ভারি বৃ্ষ্টির সম্ভাবনা রয়েছে। পশ্চিমী হিমালয় অঞ্চলে নতুন করে পশ্চিমী ঝঞ্ঝার জেরে আগামী ২০ এবং ২১শে ডিসেম্বর হালকা বৃষ্টি/তুষারপাত হতে পারে। দেশের অন্যান্য অংশে আগামী সপ্তাহে বৃষ্টির কোনও সম্ভাবনা নেই। আগামী ২৪-৩০শে ডিসেম্বর পর্যন্ত পশ্চিম হিমালয় অঞ্চলে কোনওরকম পশ্চিমী ঝঞ্ঝা থাকবেনা, যার জেরে স্বাভাবিক বৃষ্টি অথবা তুষারপাত হতে পারে। উত্তর-পশ্চিম ভারতে তাপমাত্রা ২-৬ ডিগ্রি সেলসিয়াসের আশপাশে ঘোরাফেরা করবে। জম্মু-কাশ্মীর, লাদাখ, গিলগিট, বাল্টিস্তান এবং মুজাফ্ফরাবাদ ও হিমাচলপ্রদেশে তাপমাত্রা স্বাভাবিকের থেকে অনেক নিচে থাকবে। এমনকি পশ্চিমী রাজস্থান, পশ্চিম উত্তরপ্রদেশ, পূর্ব উত্তপ্রদেশ, সৌরাষ্ট্র ও কচ্ছ, হরিয়ানা, চন্ডীগড়, দিল্লী এবং পাঞ্জাবের কিছু কিছু অঞ্চলে তাপমাত্রা স্বাভাবিকের থেকে প্রায় ১.৬ ডিগ্রী - ৩.০ ডিগ্রি সেলসিয়াসের নিচে থাকবে। আগামী ২দিন উত্তর পশ্চিম ভারতে তাপমাত্রার কোনও উল্লেখযোগ্য পরিবর্তন হবেনা। আগামী ৩ দিন এই অঞ্চলে ন্যূনতম তাপমাত্রা ২ থেকে ৩ ডিগ্রি সেলসিয়াস এবং সর্বোচ্চ তাপমাত্রা ৫-৬ ডিগ্রি সেলসিয়াসের আশপাশে থাকবে। আগামী এক সপ্তাহের প্রথম দিকে পূর্ব ভারতের তাপমাত্রা ৪-৬ ডিগ্রি সেলসিয়াসের আশপাশে থাকবে। আগামী ২ দিন পশ্চিম ভারতে ন্যূনতম তাপমাত্রা ২-৩ ডিগ্রি সেলসিয়াস কমতে পারে। উত্তর পশ্চিম মধ্য এবং পূর্ব ভারতের অধিকাংশ অঞ্চলে ন্যূনতম তাপমাত্রা ২-৬ ডিগ্রি সেলসিয়াসের আশপাশে ঘোরাফেরা করবে। পাঞ্জাব, হরিয়ানা, চন্ডীগড়, উত্তরপ্রদেশ, উত্তর রাজস্থানে আগামী এক সপ্তাহের প্রথমার্ধে শৈত্যপ্রবাহ লক্ষ্য করা যাবে। আগামী ২ দিন দিল্লী, চন্ডীগড়, হরিয়ানা, রাজস্থান, উত্তর পশ্চিম উত্তরপ্রদেশের বেশকিছু অংশে জাঁকিয়ে শীত পড়বে। ২৪-৩০ ডিসেম্বর পর্যন্ত তাপমাত্রার পারোদ সামান্য বাড়তে পারে। যদিও ন্যূনতম তাপমাত্রা স্বাভাবিকের থেকে ২-৪ ডিগ্রি সেলসিয়াসের নিচে থাকবে। ২৪-৩০ ডিসেম্বর পর্যন্ত দক্ষিণ আন্দামান সাগর এবং সংলগ্ন দক্ষিণ পূর্ব বঙ্গোপসাগরে ঘূর্ণিঝড় তৈরি হওয়ার সম্ভাবনা খুব কম রয়েছে।
শ্রমওকর্মসংস্থানমন্ত্রক
প্রধানমন্ত্রী রোজগার প্রত্যুৎসাহ যোজনার মাধ্যমে উপকৃতের সংখ্যা ৬১ লক্ষ ১২ হাজার
নয়াদিল্লি, ০১ আগস্ট, ২০১৮
প্রধানমন্ত্রী রোজগার প্রত্যুৎসাহ যোজনার  মাধ্যমে ২০১৮-র ২৫ জুলাই পর্যন্ত উপকৃতের সংখ্যা ৬১ লক্ষ ১২ হাজার। ২০৬১-১৭ সালে কেন্দ্রীয় শ্রম ও কর্মসংস্হান মন্ত্রক এই উদ্যোগ শুরু করে। উদ্দেশ্য ছিল, নতুন কর্মচারিদের স্বার্থে ১২ শতাংশ বা প্রযোজ্য হারে ইপিএস ও ইপিএফ প্রিমিয়াম প্রদান করা। এই সুবিধা গত পয়লা এপ্রিল থেকে শুরু হয়েছে। নতুন কর্মচারিরা আগামী তিন বছর ধরে এই সুবিধা পাবেন।
পশ্চিমবঙ্গে ১ লক্ষ ৭৮ হাজার ৩৯২ জন কর্মচারি পিএমআরপিওয়াই-এর সুবিধা পাচ্ছেন। রাজ্যসভায় আজ এক প্রশ্নের লিখিত জবাবে এই তথ্য জানান কেন্দ্রীয় শ্রম ও কর্মসংস্হান প্রতিমন্ত্রী শ্রী সন্তোষ কুমার গাঙ্গোয়ার। তিনি আরও জানান গত মাসে এই কর্মসূচির আওতায় ৬১ লক্ষ ১২ হাজার ৫২৭ জন উপকৃত হয়েছেন।
CG/BD/NS/…
(Visitor Counter : 39
প্রধানমন্ত্রীরদপ্তর
দাদাসাহেব ফালকে পুরস্কার প্রাপক হিসেবে মনোনীত হওয়ার জন্য রজনীকান্তকে প্রধানমন্ত্রীর অভিনন্দন
নতুনদিল্লি, ১লা এপ্রিল, ২০২১
প্রধানমন্ত্রী শ্রী নরেন্দ্র মোদী দাদাসাহেব ফালকে পুরস্কার প্রাপক হিসেবে মনোনীত হওয়ার জন্য শ্রী রজনীকান্তকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “প্রজন্মের পর প্রজন্ম জুড়ে জনপ্রিয়, খুব কম মানুষই এধরণের কাজ করতে পারেন, নানা ভুমিকায় অভিনয়, জনপ্রিয় ব্যক্তিত্ব...... আর তিনিই হলেন শ্রী @rajinikanthজি।
এটি দারুণ খুশির খবর যে থ্যালাইভাকে দাদাসাহেব ফালকে পুরস্কার দেওয়া হবে। তাঁকে অভিনন্দন জানাই। “
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ১০ই ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৩১ কোটি ১৮ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৯৪হাজার ৯শো ৪৩ জন।
মোট সংক্রমিতের ১ শতাংশের কম, মাত্র ০.২৭ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
বর্তমানে কোভিড মুক্ত হওয়ার হার ৯৮.৩৬ শতাংশ।
গত চব্বিশ ঘন্টায় আরোগ্য লাভ করেছেন ৭ হাজার ৬শো ৭৮ জন।
সারা দেশে এ পর্যন্ত মোট সুস্থ হয়েছেন ৩ কোটি ৪১ লক্ষ ৫ হাজার ৬৬ জন।
গত চব্বিশ ঘন্টায় নতুন করে সংক্রমিত হয়েছেন ৮হাজার ৫শো ৩ জন।
দৈনিক সংক্রমিতের হার গত ৬৭দিন ধরে ২ শতাংশের কম, আজ এই হার ০.৬৬ শতাংশ।
সাপ্তাহিক সংক্রমিতের হার ২৬ দিন ধরে ১ শতাংশের নিচে রয়েছে, বর্তমানে ০.৭২ শতাংশ।
মোট নমুনা পরীক্ষা হয়েছে ৬৫ কোটি ৩২ লক্ষ।
CG/CB/SFS
(Visitor Counter : 87
সড়কপরিবহণওমহাসড়কমন্ত্রক
নির্ধারিত পদ্ধতিতে যানবাহনে ফিটনেস প্রমাণপত্রের বৈধতা এবং ‘রেজিস্ট্রেশন মার্ক’ প্রদর্শনের বিষয়ে নতুন নিয়মের খসড়া বিজ্ঞপ্তি প্রকাশ করা হয়েছে
নয়াদিল্লি, ৩ মার্চ, ২০২২
কেন্দ্রীয় সড়ক পরিবহণ ও মহাসড়ক মন্ত্রক ২৮শে ফেব্রুয়ারি একটি খসড়া বিজ্ঞপ্তি জারি করেছে। এই বিজ্ঞপ্তি অনুযায়ী যানবাহনের ফিটনেস শংসাপত্রের বৈধতা  এবং ‘রেজিস্ট্রেশন মার্ক’ বা নিবন্ধীকরণের চিহ্ন প্রদর্শনের জন্য নির্দেশ জারি করা হয়েছে।
ভারী পণ্যবাহী যানবাহন, মাঝারি পণ্যবাহী যানবাহন, যাত্রীবাহী যানবাহন, হালকা পণ্যবাহী যানবাহন, অটো রিকশ, ই-রিকশ, ই-কার্ট বা বিদ্যুৎ চালিত ঠেলাগাড়ি এবং চার চাকার অন্যান্য গাড়ির উইন্ডস্ক্রিনের বাঁদিকের ওপরে ফিটনেস সংক্রান্ত শংসাপত্র এবং রেজিস্ট্রেশন মার্ক লাগাতে হবে। মোটর সাইকেলের ক্ষেত্রে শংসাপত্র এবং নিবন্ধীকরণের চিহ্ন এমন জায়গায় লাগাতে হবে যাতে সেটি সহজেই দেখা যায়। এগুলি নীলের ওপর হলুদ রং দিয়ে প্রদর্শিত হতে হবে। এক্ষেত্রে ‘এরিয়াল বোল্ড’ হরফ ব্যবহার বাধ্যতামূলক। এ সংক্রান্ত গেজেট বিজ্ঞপ্তিটি দেখার জন্য নিচের লিঙ্কে ক্লিক করুন –
https://static.pib.gov.in/WriteReadData/specificdocs/documents/2022/mar/doc20223322001.pdf
CG/CB/DM/
(Visitor Counter : 124
শিল্পওবাণিজ্যমন্ত্রক
শ্রী পীযূষ গোয়েল আগামী পাঁচ বছরে মশলা শিল্পে রপ্তানির পরিমাণ দ্বিগুণ করে ১০ বিলিয়ন মার্কিন ডলারে পৌঁছনোর আহ্বান জানিয়েছেন
নতুন দিল্লি,২৬ ফেব্রুয়ারি,২০২২
কেন্দ্রীয় বাণিজ্য ও শিল্প, উপভোক্তা বিষয়ক, খাদ্য ও গণবন্টন এবং বস্ত্র মন্ত্রী শ্রী পীযূষ গোয়েল আগামী পাঁচ বছরে মশলা শিল্পে রপ্তানির পরিমাণ দ্বিগুণ করে ১০ বিলিয়ন মার্কিন ডলারে পৌঁছনোর আহ্বান জানিয়েছেন।
শ্রী গোয়েল, মশলা পর্ষদের ৩৫তম বার্ষিক অনুষ্ঠানে ভিডিও কনফারেন্সের মাধ্যমে ভাষণে বলেন, ২০২৭ সালের মধ্যে দেশে মশলা রপ্তানির পরিমাণ দ্বিগুণ করে ১০ বিলিয়ন মার্কিন ডলারে পৌঁছনোর জন্য সকলকে প্রয়াস চালাতে হবে।
২০১৪-২১ সালের মধ্যে মশলা রপ্তানি পরিমাণ ১১৫% এবং মূল্যের দিক থেকে  ৮৪% বৃদ্ধি পেয়েছে এবং ২০২০-২১ সালে এ ক্ষেত্রে ৪.২বিলিয়ন মার্কিন ডলারের এক ঐতিহাসিক উচ্চতায় পৌঁছেছে বলে সন্তোষ প্রকাশ করেছেন শ্রী গোয়েল। তিনি বলেন , "এখন, ভারতীয় মশলা ও মশলা পণ্য সারা বিশ্বে ১৮০ টিরও বেশি দেশে রপ্তানি করা হচ্ছে"।
প্রধানমন্ত্রী শ্রী নরেন্দ্র মোদীর উদ্ধৃতি তুলে ধরে, শ্রী গোয়েল বলেন, "কোভিডের সময়, ভারতের ওষুধ এবং টিকার সঙ্গে, আমাদের মশলার গুরুত্ব অনুভব করেছে বিশ্ব।"
শ্রী গোয়েল জানান “আমাদের ঠাকুরমাদের ঘরোয়া প্রতিষেধক যেমন হলদি দুধ এবং দারুচিনি, তুলসি  ইত্যাদি মশলাগুলি বিশ্বের গৃহস্থালির একটি প্রধান উপাদান হয়ে উঠেছে৷ প্রকৃতপক্ষে, গত বছর ভারতের হলুদ রপ্তানির পরিমাণ ৪২% বৃদ্ধি পেয়েছে”।
তিনি আরও বলেন, এই সঙ্কটপূর্ণ মহামারীর সময় বিশ্ব আয়ুর্বেদের পুরানো এবং সময়-পরীক্ষিত অভ্যাস গুলি অনুভব করেছে। গোল্ডেন মিল্ক যা হলুদ এবং গোলমরিচ ইত্যাদি ব্যবহার করে তৈরি করা হয়, তা কোভিড মহামারী চলাকালীন রোগ প্রতিরোধ ক্ষমতা বাড়ানোর জন্য সবচেয়ে বেশি অনুসন্ধানকারি রেসিপি হয়ে উঠেছে। শ্রী গোয়াল বলেন, আমাদের মূল্য সংযোজিত মশলা পণ্যের রপ্তানি বাড়ানোর দিকে মনোনিবেশ করতে হবে। তিনি বলেন গ্রাহকদের নির্দিষ্ট প্রয়োজনীয়তা পূরণের পাশাপাশি খাদ্য নিরাপত্তা, গুণমান নিশ্চিত করার দিকে নজর দিতে হবে। সরকার দক্ষ কর্মসূচি এবং হস্তক্ষেপের মাধ্যমে দেশ থেকে মশলা রপ্তানির পরিমাণ বাড়াতে আগ্রহী বলেও মন্তব্য করেন তিনি ।
অনুষ্ঠান চলাকালীন শ্রী গোয়েল এলাচ চাষীদের সুবিধার জন্য মশলা পর্ষদ এবং ভারতের কৃষি বীমা কোম্পানির যৌথ উদ্যোগে উদ্ভাবনী আবহাওয়া-ভিত্তিক ফসল বীমা প্রকল্প চালু করেন। তিনি মসলা পর্ষদের ৩৫ বছর উপলক্ষে পোস্টাল স্ট্যাম্পও প্রকাশ করেন।
শ্রী গোয়েল বলেন, মশলা ভারতীয় খাদ্য এবং জীবনধারার একটি অংশ।যুগ যুগ ধরে, ভারত বিশ্বের মশলা ঝুড়ি হিসেবে পরিচিত।এমনকি বিশ্বের বৃহত্তম মশলা উৎপাদনকারী এবং উপভোক্তাকারী দেশও ভারত।তিনি বলেন ভারত তার অনন্য স্বাদ এবং মশলা দিয়ে বিশ্বকে নেতৃত্ব দিচ্ছে।২৬টি ভারতীয় মশলা জিআই স্বীকৃতি পেয়েছে বলেও উল্লেখ করেন তিনি।ভারতীয় মশলা গুণমানের ব্র্যান্ড অ্যাম্বাসেডর,ব্র্যান্ড ইন্ডিয়াকে উন্নীত করতে প্যাকেজিংয়ে নজর,মশলা ভিত্তিক পর্যটনের প্রচার এবং মশলা ক্ষেত্রে ইউনিকর্ন তৈরি- এই চারটি বিষয়ের উপর জোর দেন শ্রী গোয়েল।
CG/SS
(Visitor Counter : 139
প্রধানমন্ত্রীরদপ্তর
মহাশিবরাত্রি উপলক্ষে দেশবাসী শুভেচ্ছা প্রধানমন্ত্রীর
নয়াদিল্লি, ১৮ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী মহাশিবরাত্রি উপলক্ষে দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেন, “সকল দেশবাসীকে মহাশিবরাত্রির শুভেচ্ছা জানাই।
হর হর মহাদেব”!
(PG/PM/SB
কৃষিমন্ত্রক
লকডাউনের মধ্যে ডালশস্য ও তৈল বীজ সংগ্রহ অব্যাহত রয়েছে
নতুন দিল্লি, ১৩ মে, ২০২০
কেন্দ্রীয় কৃষি, সহযোগিতা ও কৃষক কল্যাণ মন্ত্রক লকডাউনের সময় প্রধানমন্ত্রী শ্রী নরেন্দ্র মোদীর নির্দেশের প্রেক্ষিতে কৃষক ও কৃষিকাজের সহায়তায় একাধিক ব্যবস্থা নিচ্ছে। বিভগীয় মন্ত্রী শ্রী নরেন্দ্র সিং তোমর নিয়মিত পরিস্থিতির ওপর নজর রাখছেন। খাদ্যশস্য সংগ্রহের বর্তমান অগ্রগতি নিম্নরূপ :
রাষ্ট্রায়ত্ব সংস্থা নাফেড-এর পক্ষ থেকে লকডাউনের সময় খাদ্যশস্য সংগ্রহের বর্তমান পরিস্থিতি –
• দেশের নয়টি রাজ্য থেকে ৩ লক্ষ ১৭ হাজার মেট্রিকটন ছোলা সংগৃহীত হয়েছে।
• দেশের পাঁচটি রাজ্য থেকে সর্ষে সংগ্রহের পরিমাণ ৩ লক্ষ ৬৭ হাজার মেট্রিকটন।
• আটটি রাজ্য থেকে তুর ডাল সংগৃহীত হয়েছে ১ লক্ষ ৮৬ হাজার মেট্রিকটন।
• ২০২০-২১-এর রবি মরশুম থেকে ভারতীয় খাদ্য নিগমের কাছে ২৭ কোটি ৭৩ লক্ষ মেট্রিকটনের বেশি গম এসেছে। এরমধ্যে নিগম প্রায় ২৬ কোটি ৯০ লক্ষ মেট্রিকটন গম সংগ্রহ করেছে।
• ২০২০-২১-এর রবি মরশুমে স্বীকৃত ৩ হাজার ২০৮টি সংগ্রহ কেন্দ্র চালু রয়েছে। ১১টি রাজ্যে ছড়িয়ে থাকা এই সংগ্রহ কেন্দ্রগুলির মাধ্যমে ডালশস্য ও সর্ষে সংগ্রহ করা হয়।
পি.এম. – কিষাণ
লকডাউন চলাকালীন গত ২৪ মার্চ থেকে আজ পর্যন্ত প্রায় ৯ কোটি ২৫ লক্ষ কৃষক পরিবার লাভবান হয়েছেন এবং এই পরিবারগুলিকে ১৮ হাজার ৫১৭ কোটি টাকা দেওয়া হয়েছে।
(CG/BD/AS
অর্থমন্ত্রক
রাজস্ব ঘাটতি বাবদ অনুদান হিসাবে ১৭টি রাজ্যকে ৯,৮৭১ কোটি টাকা
চলতি অর্থবর্ষে রাজ্যগুলিকে রাজস্ব ঘাটতি বাবদ অনুদান হিসাবে মোট ৩৯,৪৮৪ কোটি টাকা দেওয়া হয়েছে
নয়াদিল্লি, ০৮ জুলাই, ২০২১
কেন্দ্রীয় অর্থ মন্ত্রকের ব্যয় বরাদ্দ দপ্তর নির্ধারিত অর্থ হস্তান্তরিত করার পর বকেয়া রাজস্ব ঘাটতি মেটাতে চতুর্থ মাসিক কিস্তিতে গতকাল রাজ্যগুলিকে ৯ হাজার ৮৭১ কোটি টাকা সহায়তা দিয়েছে। গতকালের এই অনুদান সহায়তা দেওয়ার সঙ্গে সঙ্গে চলতি অর্থবর্ষে নির্ধারিত অর্থ হস্তান্তরিত করার পর বকেয়া রাজস্ব ঘাটতি মেটাতে এখনও পর্যন্ত রাজ্যগুলিকে ৩৯ হাজার ৪৮৪ কোটি টাকা দেওয়া হয়েছে।
সংবিধানের ২৭৫ ধারার আওতায় রাজ্যগুলিকে নির্ধারিত অর্থ হস্তান্তরিত করার পর বকেয়া রাজস্ব ঘাটতি মেটানোর সংস্থান রয়েছে। রাজ্যগুলির রাজস্ব খাতে ঘাটতি মেটাতে মাসিক কিস্তি হিসাবে পঞ্চদশ অর্থ কমিশনের সুপারিশ অনুযায়ী এই অর্থ সহায়তা দেওয়া হয়ে থাকে। কমিশন ২০২১-২২ এ ১৭টি রাজ্যকে নির্ধারিত অর্থ হস্তান্তরিত করার পর বকেয়া রাজস্ব ঘাটতি মেটানোর সুপারিশ করে।
রাজ্যগুলির রাজস্ব ও ব্যয়ের মধ্যে ফারাক বিশ্লেষণ করে কমিশন সংশ্লিষ্ট রাজ্যগুলির জন্য অনুদান সহায়তার পরিমাণ স্থির করে থাকে।
পঞ্চদশ অর্থ কমিশন ২০২১-২২ অর্থবর্ষে ১৭টি রাজ্যকে রাজস্ব ঘাটতি বাবদ অনুদান হিসাবে ১ লক্ষ ১৮ হাজার ৪৫২ কোটি টাকা মেটানোর প্রস্তাব দেয়। এর মধ্যে এখনও পর্যন্ত ৪টি মাসিক কিস্তিতে ৩৯ হাজার ৪৮৪ কোটি টাকা  মেটানো হয়েছে।
পঞ্চদশ অর্থ কমিশন যে ১৭টি রাজ্যকে রাজস্ব ঘাটতি বাবদ অনুদান সহায়তাঁর প্রস্তাব দেয় তার মধ্যে পশ্চিমবঙ্গ সহ রয়েছে অন্ধ্রপ্রদেশ, আসাম, হরিয়ানা, হিমাচল প্রদেশ, কর্ণাটক, কেরল, মণিপুর, মেঘালয়, মিজোরাম, নাগাল্যান্ড, পাঞ্জাব, রাজস্থান, সিকিম, তামিলনাডু, ত্রিপুরা এবং উত্তরাখন্ড।
উল্লেখ করা যেতে পারে, চতুর্থ কিস্তিতে রাজস্ব ঘাটতি বাবদ অনুদান হিসাবে জুলাই মাসে পশ্চিমবঙ্গকে ১ হাজার ৪৬৭ কোটি ২৫ লক্ষ টাকা দেওয়া হয়েছে। এদিকে ২০২১-২২ অর্থবর্ষে এখনও পর্যন্ত পশ্চিমবঙ্গকে রাজস্ব ঘাটতি বাবদ প্রদেয় অর্থের পরিমাণ ৫ হাজার ৮৬৯ কোটি টাকা।
CG/BD/SB
(Visitor Counter : 153
মানবসম্পদবিকাশমন্ত্রক
কোভিড-১৯ সংক্রমণের প্রেক্ষিতে কেন্দ্রীয় বিশ্ববিদ্যালয়গুলির উপাচার্যদের সঙ্গে কেন্দ্রীয় মানবসম্পদ উন্নয়ন মন্ত্রীর বৈঠক
নয়াদিল্লি, ০৪ এপ্রিল, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ আজ ভিডিও কনফারেন্সের মাধ্যমে কেন্দ্রীয় বিশ্ববিদ্যালয়গুলির উপাচার্যদের সঙ্গে বৈঠক করেন। কোভিড-১৯ সংক্রমণের প্রেক্ষিতে বিশ্ববিদ্যালয় চত্বরে কি ধরনের সতর্কতামূলক ব্যবস্থা নেওয়া হয়েছে, তা খতিয়ে দেখাই ছিল এই বৈঠকের উদ্দেশ্য।
উপাচার্যদের সঙ্গে আজকের বৈঠকে নিম্নলিখিত বিষয়গুলি নিয়ে আলোচনা হয়েছে –
বিশ্ববিদ্যালয়ের ছাত্রাবাসগুলিতে থাকা ছাত্রছাত্রীদের পাশাপাশি, শিক্ষক ও অশিক্ষক কর্মীদের স্বাস্থ্যগত বিষয়ে ব্যবস্থা গ্রহণ।
বিশ্ববিদ্যালয়গুলিতে সামাজিক দূরত্ব বজায় রাখা এবং আইসোলেশনের ব্যবস্থা করা।
বিশ্ববিদ্যালয়গুলিতে সন্দেহজনক সংক্রমণের ঘটনাগুলির পরীক্ষার ব্যবস্থা করা।
পড়ুয়াদের অধ্যয়ন চালিয়ে যেতে প্রয়োজনীয় ব্যবস্থা নেওয়া।
ছাত্রছাত্রীদের মানসিক স্বাস্থ্যসংক্রান্ত চ্যালেঞ্জ মোকাবিলায় ব্যবস্থা নেওয়া।
বিশ্ববিদ্যালয়ের সমস্ত শ্রেণীর কর্মচারীদের  বেতন সংক্রান্ত সমস্যার সমাধান করা।
সোশ্যাল মিডিয়ার মাধ্যমে কোভিড-১৯ সংক্রান্ত উদ্যোগগুলি জনসমক্ষে প্রকাশ করা।
কোভিড-১৯ সংক্রান্ত গবেষণাধর্মী কাজকর্ম চালিয়ে যাওয়া।
মন্ত্রীর সঙ্গে উপাচার্যদের এই বৈঠকে বিশ্ববিদ্যালয়গুলির পক্ষ থেকে জটিল এই পরিস্থিতিতে যে কোনও সমস্যা মোকাবিলায় তাঁরা প্রস্তুত রয়েছে, সে সম্পর্কে অবহিত করা হয়। বিশ্ববিদ্যালয়ের ছাত্রাবাসগুলির পড়ুয়াদের খাবার ও মানসিক স্বাস্থ্যের বিষয়ে প্রয়োজনীয় ব্যবস্থা নেওয়া হচ্ছে বলেও জানানো হয়। বেনারস হিন্দু বিশ্ববিদ্যালয় এবং আলিগড় মুসলিম বিশ্ববিদ্যালয়ের ৪০টি শয্যাবিশিষ্ট আইসোলেশন কক্ষ গড়ে তোলা হয়েছে বলে জানানো হয়।
ছাত্রছাত্রীদের অধ্যয়ন চালিয়ে যেতে ডিজিটাল পদ্ধতিতে পঠন-পাঠনের ব্যবস্থা চালিয়ে যাওয়ার ওপর গুরুত্ব দেওয়া হয়, যাতে শিক্ষাবর্ষে কোনও বিলম্ব না ঘটে।স্বয়ং এবংস্বয়মপ্রভা অ্যাপের মাধ্যমে ছাত্রছাত্রীদের ডিজিটাল অধ্যয়নে উৎসাহিত করতে উপাচার্যদের প্রয়োজনীয় ব্যবস্থা গ্রহণের নির্দেশ দেওয়া হয়।
শ্রী নিশাঙ্ক পিএম-কেয়ার্স তহবিলে সমস্ত কেন্দ্রীয় বিশ্ববিদ্যালয়ের উপাচার্যদের স্বেচ্ছায় দান করার অনুরোধ জানান। সেই সঙ্গে, আগামীকাল ৫ তারিখ রাত্রি ৯টা থেকে ৯টা ৯ মিনিট পর্যন্ত বাড়ির বিদ্যুৎ বাতি নিভিয়ে রাখার যে আবেদন প্রধানমন্ত্রী করেছেন, তাতে সক্রিয়ভাবে সামিল হওয়ার জন্যও তিনি পড়ুয়াদের আহ্বান জানান।
(CG/BD/SB
নারীওশিশুবিকাশমন্ত্রক
অঙ্গনওয়াড়ি কর্মীদের বেতন বৃদ্ধি
নতুন দিল্লি, ১৭ সেপ্টেম্বর, ২০২০
সরকার কোভিড-১৯ সংক্রমণ থেকে মহিলাদের রক্ষা করার জন্য সমস্ত সতর্কতামূলক ব্যবস্থা গ্রহণের পরামর্শ দিয়েছে। বাড়ি থেকে কাজ, অনলাইন শিক্ষা, টেলি মেডিসিনের পরামর্শ প্রদান ইত্যাদি ক্ষেত্রে উৎসাহিত করা হচ্ছে। অঙ্গনওয়াড়ি কর্মী, এএনএম এবং আশা কর্মীরা কোভিড-১৯ মহামারীর সময় জরুরি পরিষেবার সঙ্গে যুক্ত রয়েছেন।
সরকার অঙ্গনওয়াড়ি কর্মীদের প্রতি মাসে বেতন ৩,০০০ টাকা থেকে বাড়িয়ে ৪,৫০০ টাকা করেছে। ২০১৮ সালের পয়লা অক্টোবর থেকেই এই বর্ধিত ভাতা কার্যকর হয়েছে। ছোট অঙ্গনওয়াড়ি কেন্দ্রের অঙ্গনওয়াড়ি কর্মীদের প্রতি মাসে বেতন ২,২৫০ টাকা থেকে বাড়িয়ে ৩,৫০০ টাকা করা হয়েছে। এমনকি অঙ্গনওয়াড়ি সহায়কদেরও বেতন প্রতি মাসে ১,৫০০ টাকা থেকে বাড়িয়ে ২,২৫০ টাকা করা হয়েছে। এর পাশাপাশি অঙ্গনওয়াড়ি সহায়কদের কাজের নিরিখে প্রতি মাসে ২৫০ টাকা করে উৎসাহভাতা দেওয়া হচ্ছে। এছাড়াও পোষণ অভিযানের আওতায় আইসিডিএস – সিএএস –এর জন্য অঙ্গনওয়াড়ি কর্মীদের কাজের নিরিখে প্রতি মাসে ৫০০ টাকা করে উৎসাহভাতা প্রদান করা হচ্ছে।
ভারত সরকারের এই ভাতা দেওয়ার পাশাপাশি রাজ্য/কেন্দ্রশাসিত অঞ্চলগুলিও তাদের নিজস্ব তহবিল থেকে এই শ্রমিকদের আর্থিক সহায়তা প্রদান করছে।
সময় মতো আশা কর্মীরা যাতে উৎসাহ ভাতা পান তার জন্য নিয়মিত নজরদারি চালানো হচ্ছে। ২০১৮-১৯ অর্থ বর্ষে কেন্দ্রীয় মন্ত্রিসভা এনএইচএম-এর আওতায় আশা কর্মীদের উৎসাহ ভাতা ১,০০০ টাকা থেকে বাড়িয়ে ২,০০০ টাকা করার অনুমোদন দেওয়া হয়েছে । এর পাশাপাশি কোভিড-১৯ পরিস্থিতিতে তাঁদের অসামান্য অবদানের জন্য প্রতি মাসে অতিরিক্ত ১,০০০ টাকা করে উৎসাহ ভাতা প্রদান করার সিদ্ধান্ত নেওয়া হয়েছে। এছাড়াও রাজ্য ও কেন্দ্রশাসিত সরকারগুলি তাঁদেরকে মাস্ক, স্যানিটাইজার প্রদান করেছে। সম্প্রতি চালু হওয়া প্রধানমন্ত্রী গরীব কল্যাণ প্যাকেজের আওতায় আশা কর্মী সহ সমস্ত স্বাস্থ্য কর্মীদের জন্য সুরক্ষা প্রকল্প সূচনা করা হয়েছে। করোনা মহামারীর জেরে অথবা কোভিড-১৯ সংক্রান্ত কাজে জীবনহানির মতো ঘটনা ঘটলে ৫০ লক্ষ টাকার বীমার সুযোগ পাবেন তাঁরা।
রাজ্যসভায় আজ লিখিত উত্তর এই তথ্য জানিয়েছেন কেন্দ্রীয় নারী ও শিশু কল্যাণ উন্নয়ন মন্ত্রী শ্রীমতী স্মৃতি ইরানি।
(CG/SS/SKD
খনিমন্ত্রক
২০২১-২২-এর এপ্রিল - জানুয়ারি সময়ে খনিজ পদার্থের ক্রমপুঞ্জিত উৎপাদন ১৪.২ শতাংশ বেড়েছে
নতুন দিল্লি, ১৭ মার্চ, ২০২২
২০১১-১২-কে ১০০ হিসেবে ভিত্তি করে চলতি বছরের জানুয়ারি মাসে খনি ক্ষেত্র থেকে খনিজ পদার্থের উৎপাদন সূচক দাঁড়িয়েছে ১২৪.৭, যা গত বছরের ওই একই সময়ের তুলনায় ২.৮ শতাংশ বেশি। ভারতীয় খনি ব্যুরোর সর্বশেষ পরিসংখ্যান অনুযায়ী ২০২১-২২-এর এপ্রিল - জানুয়ারি সময়ে খনিজ পদার্থের ক্রমপুঞ্জিত উৎপাদন গতবছরের একই সময়ের তুলনায় ১৪.২ শতাংশ বেড়েছে। চলতি বছরের জানুয়ারিতে গুরুত্বপূর্ণ খনিজ পদার্থের উৎপাদন পরিমাণ ছিল - কয়লা ৭ কোটি ৯৬ লক্ষ টন, লিগনাইট ৪৬ লক্ষ টন, প্রাকৃতিক গ্যাস  ২৭৬৭ মিলিয়ন কিউবিক মিটার, পেট্রোলিয়াম  ২৫ লক্ষ টন, বক্সাইড ২১৫৭ হাজার টন, ক্রোমাইট ৩৯৮ হাজার টন, তামা ১০ হাজার টন, সোনা ১০৭ কিলোগ্রাম, লৌহ আকরিক ২১৫ লক্ষ টন, সিসা ২৯ হাজার টন, ম্যাঙ্গানিজ ২৬৪ হাজার টন, চুনাপাথর ৩৪১ লক্ষ টন, হিরে ১ ক্যারেট প্রভৃতি।
২০২২-এর জানুয়ারিতে গুরুত্বপূর্ণ যে সমস্ত খনিজ পদার্থের উৎপাদন ২০২১-এর জানুয়ারির তুলনায় বেড়েছে, তারমধ্যে রয়েছে - ম্যাঙ্গানিজ ৩৬.৬ শতাংশ, লিগনাইট ২৫.২ শতাংশ, বক্সাইড ১৩.৪ শতাংশ, সোনা ১৩.৩ শতাংশ এবং কয়লা ৮.২ শতাংশ প্রভৃতি। অবশ্য, চুনাপাথর, পেট্রোলিয়াম , লৌহ আকরিক, ম্যাঙ্গানিজ, তামা, ক্রোমাইট এবং সিসার উৎপাদন গত বছরের জানুয়ারির তুলনায় এবার হ্রাস পেয়েছে।
CG/BD/AS/
(Visitor Counter : 100
জলশক্তি মন্ত্রক
বন্যা পরিস্থিতির ওপর সমীক্ষা
নতুন দিল্লি, ০৫ আগস্ট, ২০২১
কেন্দ্রীয় জল কমিশন বা সেন্ট্রাল ওয়াটার কমিশন একটি নোডাল সংস্থা যা দেশে বন্যার পূর্বাভাস এবং আগাম বন্যার সতর্কীকরণ এর দায়িত্ব পালন করে থাকে। বর্তমানে কমিশনের পক্ষ থেকে ৩৩০ টি পূর্বাভাস কেন্দ্রের জন্য বন্যার সতর্কীকরণ জারি করা হয়েছে। এরমধ্যে ১৯৮ টি নদীর জলের স্তর সম্পর্কিত এবং ১৩২ টি নদী বাঁধ সম্পর্কিত পূর্বাভাস রয়েছে। এই পূর্বাভাস কেন্দ্রগুলি ২৩ টি রাজ্য এবং দুটি কেন্দ্রশাসিত অঞ্চলের ২০ টি প্রধান নদীর অববাহিকা জুড়ে রয়েছে। কেন্দ্রীয় জল কমিশনের বন্যার পূর্বাভাসের নেটওয়ার্ক অনুযায়ী গত তিন বছরে আসাম, বিহার এবং উত্তর প্রদেশের মতো বন্যা প্রবণ রাজ্য গুলি ছাড়াও কেরালা এবং কর্নাটকে সর্বোচ্চ বন্যা পরিস্থিতি পরিলক্ষিত করা গেছে। এর পাশাপাশি তামিলনাড়ু, অন্ধ্রপ্রদেশ, তেলেঙ্গানা, ওড়িশা, মহারাষ্ট্র, ছত্রিশগড়, মধ্যপ্রদেশ ও রাজস্থানে প্রবল বৃষ্টিপাত হয়েছে। ভারতীয় মহাকাশ গবেষণা কেন্দ্র, ইসরো আসাম, বিহার এবং ওড়িশার জন্য ফ্লাড হ্যাজার্ড এটলাস প্রস্তুত করেছে। এর মাধ্যমে বন্যার বিভিন্ন শ্রেণীর তথ্য জানা যাচ্ছে।
বন্যা ব্যবস্থাপনা ও সীমান্ত এলাকা কর্মসূচি অনুযায়ী সমগ্র দেশে বন্যা ব্যবস্থাপনা এবং নদী ব্যবস্থাপনা কার্যক্রম ও সীমান্ত অঞ্চল সম্পর্কিত কাজ গুলিতে ২০১৭-১৮ অর্থবছরে ৩৩৪২ কোটি টাকা খরচ করা হয়েছিল। দশম পরিকল্পনায় কেন্দ্রীয় সরকার সহায়তা হিসেবে ৬৪৪৭.৯৬ কোটি টাকা বরাদ্দ করা হয়েছিল।
আজ লোকসভায় এক লিখিত প্রশ্নের জবাবে কেন্দ্রীয় জল শক্তি প্রতিমন্ত্রী শ্রী প্রহ্লাদ সিং প্যাটেল এই তথ্য জানিয়েছেন।
CG/ SB
(Visitor Counter : 149
জলসম্পদমন্ত্রক
গঙ্গা অববাহিকায় রুদ্রাক্ষ বনাঞ্চল গড়ে তোলার জন্য সমঝোতা স্বাক্ষর
নয়াদিল্লি, ১৫ মে, ২০১৯
নমামী গঙ্গে কর্মসূচির অধীনে কর্পোরেট সংস্হার সামাজিক দায়বদ্ধতার উদ্যোগে উত্তরাখন্ডে রুদ্রাক্ষ অরণ্য সৃজনের জন্য গঙ্গা পরিচ্ছন্নতা বিষয়ক জাতীয় মিশন, এইচসিএল ফাউন্ডেশন এবং ইনট্যাকের মধ্যে একটি সমঝোতাপত্র স্বাক্ষরিত হয়েছে। এই কর্মসূচিতে উত্তরাখন্ডে গঙ্গানদীর অববাহিকায় ১০ হাজার রুদ্রাক্ষ গাছ লাগানোর কথা ভাবা হয়েছে। স্হানীয় জনগোষ্ঠী এবং অন্যান্যদের এই কাজে যুক্ত করে কর্মসংস্হানের কথা বলা হয়েছে। নতুন দিল্লীতে গতকাল এইচসিএল ফাউন্ডেশনের প্রতিনিধি, ইনট্যাক এবং জাতীয় গঙ্গা পরিচ্ছন্নতা মিশনের কার্যনির্বাহী অধিকর্তা  শ্রী রোজি আগরওয়ালের উপস্হিতিতে ত্রিপাক্ষিক এই সমঝোতাপত্র স্বাক্ষরিত হয়। অনুষ্ঠানে মিশনের মহানির্দেশক শ্রী রাজীব রঞ্জন মিশ্র বলেন, নমামী গঙ্গে মিশনের মাধ্যমে গঙ্গা অববাহিকা অঞ্চলে ৯৭টি শহর এবং ৪৪৬৫টি গ্রামের পরিচ্ছন্ন পরিবেশ গড়ে তোলার উদ্যোগ নেওয়া হয়েছে।
CG/PB /NS
(Visitor Counter : 97
জলশক্তি মন্ত্রক
কেন্দ্রীয় মন্ত্রিসভা বহির্দেশীয় সহায়তায় জলাধার পুনর্বাসন ও উন্নয়ন প্রকল্পের দ্বিতীয় ও তৃতীয় পর্ব অনুমোদন করেছে
নতুনদিল্লি, ২৯ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে বিশ্ব ব্যাঙ্ক এবং এশীয় পরিকাঠামো বিনিয়োগ ব্যাঙ্ক-এর সহায়তায় দ্বিতীয় ও তৃতীয় পর্বে জলাধার পুনর্বাসন ও উন্নয়ন প্রকল্পে অনুমোদন দেওয়া হয়েছে। দেশজুড়ে নির্দিষ্ট কয়েকটি জলাধারের সুরক্ষা ও মানোন্নয়নকে নিশ্চিত করা ছাড়াও এইসব জলাধারগুলির পরিচালন সংক্রান্ত বিষয়গুলি এখানে বিবেচিত হবে।
পুরো প্রকল্পের জন্য ব্যয় হবে ১০,২১১ কোটি টাকা। ১০ বছর ধরে দুটি পর্বে এই প্রকল্প বাস্তবায়িত হবে। ২০২১-এর এপ্রিল থেকে ২০৩১-এর মার্চ মাস পর্যন্ত প্রতিটি পর্বের মেয়াদ হবে ছয় বছর। এই প্রকল্পের জন্য ৭ হাজার কোটি টাকা দেবে আন্তর্জাতিক সংস্থাগুলি। বাকি ৩,২১১ কোটি টাকা রূপায়ণকারী সংস্থাগুলি দেবে। কেন্দ্র ঋণবাবদ ১,০২৪ কোটি টাকা এবং অন্যান্য আনুষঙ্গিক খরচবাবদ ২৮৫ কোটি টাকার খরচ বহন করবে।
এই প্রকল্প বাস্তবায়নের জন্য যে উদ্দেশ্যগুলি রাখা হয়েছে সেগুলি হল :
 নির্ধারিত জলাধার এবং জলাধার সংলগ্ন ব্যবস্থাপনায় স্থিতিশীলভাবে সুরক্ষা সংক্রান্ত বিষয়গুলির উন্নয়ন ঘটানো হবে।
 জলাধারগুলির নিরাপত্তা নিশ্চিত করার জন্য কেন্দ্রীয় স্তরে এবং সংশ্লিষ্ট রাজ্যগুলিকে যুক্ত করা হবে।
 নির্ধারিত কয়েকটি জলাধার থেকে রাজস্ব আদায়ের জন্য বিকল্প কিছু পন্থাপদ্ধতি বিবেচনা করা হবে। এই অর্থের মাধ্যমে ওই জলাধারগুলির রক্ষণাবেক্ষণের কাজ করা হবে।
এই প্রকল্পের ফলে আর যেসব জিনিসগুলি বিবেচনার মধ্যে রাখা হবে সেগুলি হল :
 জলাধার এবং তৎসংলগ্ন অঞ্চলের পুনর্বাসন ও উন্নয়নের কাজ করা হবে।
 সংশ্লিষ্ট রাজ্য ও কেন্দ্র সংস্থাগুলি জলাধারের সুরক্ষা সংক্রান্ত বিষয়গুলিকে আরও দৃঢ় করবে।
 কয়েকটি জলাধারের রাজস্ব সংক্রান্ত ব্যবস্থাপনার দিক খতিয়ে দেখা হবে যাতে উপার্জিত অর্থের মাধ্যমে ওই জলাধারগুলির রক্ষণাবেক্ষণ ও পরিচালনার কাজ করা যায়।
 প্রকল্পের ব্যবস্থাপনা।
দেশের যে ৭৩৬টি জলাধারে এই কাজ করা হবে, তার মধ্যে অন্ধ্রপ্রদেশের ৩১টি, ভাকরা-বিয়াস ব্যবস্থাপনা পর্ষদের দুটি, ছত্তিশগড়ের পাঁচটি, ডিভিসি-র পাঁচটি, গোয়ার দুটি, গুজরাটের ছয়টি, ঝাড়খণ্ডের ৩৫টি, কর্ণাটকের ৪১টি, কেরলের ২৮টি, মধ্যপ্রদেশের ২৭টি, মহারাষ্ট্রের ১৬৭টি, মণিপুরের দুটি, মেঘালয়ের ছয়টি, ওড়িশার ৩৬টি, পাঞ্জাবের ১২টি, রাজস্থানের ১৮৯টি, তামিলনাড়ুর ৫৯টি, তেলেঙ্গানার ২৯টি, উত্তরপ্রদেশের ৩৯টি, উত্তরাখণ্ডের ছয়টি এবং পশ্চিমবঙ্গের নয়টি জলাধার রয়েছে।
CG/CB/DM
(Visitor Counter : 76
নারীওশিশুবিকাশমন্ত্রক
মাতৃত্বের বয়স, এমএমআর হ্রাসের প্রয়োজনীয়তা, পুষ্টির স্তরের উন্নতি সম্পর্কিত বিষয়গুলি পরীক্ষা করার জন্য টাস্কফোর্স গঠন করা হয়েছে
শ্রীমতি জয়া জেটলির নেতৃত্বে গঠিত টাস্কফোর্স ২০২০ সালের ৩১ জুলাইয়ের মধ্যে রিপোর্ট জমা দেবে
নতুন দিল্লি, ৬ জুন, ২০২০
২০২০ সালের ৪ জুন দাখিল করা একটি গেজেট -এ ভারত সরকার মাতৃত্বের বয়স, এমএমআর তথা বিভিন্ন রোগের টীকাকরন হ্রাসের বাধ্যবাধকতা, পুষ্টির স্তরের উন্নতি সহ এসংক্রান্ত অন্যান্য বিষয়গুলি পরীক্ষা করার জন্য একটি টাস্ক ফোর্স গঠন করার নির্দেশ দিয়েছে।
কেন্দ্রীয় অর্থমন্ত্রী সংসদে ২০২০-২১ -এর বাজেট বক্তৃতায় বলেছিলেন যে, ১৯২৯ সালের শারদা আইন সংশোধন করে ১৯৭৮ সালে মেয়েদের বিয়ের বয়স পনেরো বছর থেকে বাড়িয়ে আঠেরো বছর করা হয়েছিল। ভারতে উন্নয়নের সাথে সাথে মহিলাদের উচ্চ শিক্ষা এবং কর্মজীবনে প্রতিষ্ঠিত হওয়ার সুযোগ উওরোত্তর বৃদ্ধি পাচ্ছে। এমএমআর হ্রাস করার পাশাপাশি পুষ্টির স্তরের উন্নতির অপরিহার্যতা লক্ষ্য করা যাচ্ছে। মাতৃত্বের ক্ষেত্রে কোনও মেয়ের বয়স সম্পর্কে পুরো বিষয়টি তাই নতুন দৃষ্টিকোণ থেকে দেখা দরকার। তিনি সেই সময় একটি টাস্ক ফোর্স নিয়োগের প্রস্তাব করেন যা ছয় মাসের সময়ের মধ্যে তার সুপারিশগুলি উপস্থাপন করতে পারে.. "।
টাস্ক ফোর্সের গঠন নিম্নরূপ:
১. শ্রীমতি জয়া জেটলি  – চেয়ারপার্সন
২. ডাঃ বিনোদ পল, সদস্য , নীতি আয়োগ - সদস্য 
৩. সচিব, স্বাস্থ্য ও পরিবার কল্যাণ মন্ত্রক - সদস্য 
৪. সচিব, মহিলা ও শিশু বিকাশ মন্ত্রক - সদস্য 
৫. সচিব, উচ্চশিক্ষা দপ্তর - সদস্য 
৬. সচিব, স্কুল শিক্ষা ও সাক্ষরতা দপ্তর - সদস্য 
৭. সচিব, আইন বিভাগ - সদস্য 
৮. শ্রীমতি নাজমা আক্তার  – সদস্য
৯. শ্রীমতি বসুধা কামথ  - সদস্য
১০. ডঃ দিপ্তি শাহ  - সদস্য
টাস্ক ফোর্সের কাজগুলি হবে যথাক্রমে,
১। বিবাহ এবং মাতৃত্বের বয়স সম্পর্কিত পরীক্ষা করা
ক) গর্ভাবস্থায়, সন্তানের জন্মের সময় এবং তার পরবর্তী সময় স্বাস্থ্য, চিকিৎসার সুবিধা এবং মা ও নবজাতক / শিশুর পুষ্টির স্থিতি।  শিশু মৃত্যুর হার , মায়েরমৃত্যু হার , মোট প্রজনন হার , শিশু লিঙ্গ অনুপাত  ইত্যাদি এবং  এই প্রসঙ্গে স্বাস্থ্য ও পুষ্টি সম্পর্কিত যে কোনও প্রাসঙ্গিক বিষয়।
২। মহিলাদের মধ্যে উচ্চশিক্ষা প্রচারের জন্য পদক্ষেপগুলি সম্পর্কে পরামর্শ দেওয়া।
৩। টাস্কফোর্সের সুপারিশগুলিকে সমর্থন করার জন্য উপযুক্ত আইনী পরিকাঠামো এবং / অথবা বর্তমান আইনগুলিতে সংশোধন করার পরামর্শ দেওয়া।
৪। টাস্কফোর্সের সুপারিশ বাস্তবায়নের জন্য সময়সীমা সহ একটি বিশদ পরিকল্পনা কার্যকর করা।
৫। টাস্কফোর্স প্রয়োজন অনুসারে অন্যান্য বিশেষজ্ঞদের এই সভায় আমন্ত্রণ জানাতে পারে।
৬। নীতি আয়োগ টাস্ক ফোর্সকে সহায়তা করবে এবং এই রিপোর্ট ২০২০র ৩১শে জুলাই এর মধ্যে প্রদান করা হবে।
(CG/TG
প্রধানমন্ত্রীরদপ্তর
এশিয়ান গেমস-এ ভারতীয় পুরুষ ক্রিকেট দলের স্বর্ণপদক জয়ের ঘটনায় তাঁদের শুভেচ্ছা ও অভিনন্দন প্রধানমন্ত্রীর
নতুন দিল্লি, ৭ অক্টোবর, ২০২৩
এশিয়ান গেমস-এ আত্মপ্রকাশ করেই ভারতীয় পুরুষ ক্রিকেট দল যেভাবে স্বর্ণপদক জয়ের সাফল্য অর্জন করেছে তাতে উচ্ছ্বসিত প্রধানমন্ত্রী শ্রী নরেন্দ্র মোদী। এজন্য তিনি দলের খেলোয়াড়দের আন্তরিক শুভেচ্ছা ও অভিনন্দন জানিয়েছেন।
সমাজমাধ্যমে দেওয়া এক বার্তায় প্রধানমন্ত্রী বলেছেন:
“দেশের পুরুষ ক্রিকেট দল এশিয়ান গেমস-এ আত্মপ্রকাশ করেই স্বর্ণপদক জিতে নিয়েছে। এই ঐতিহাসিক জয়ের ঘটনায় আমাদের অসাধারণ ক্রিকেট খেলোয়াড়দের হৃদ্য অভিনন্দন জানাই। খেলার প্রতি তাঁদের আবেগ এবং দলবদ্ধ নৈপুণ্য দেশকে আরও একবার গর্বের আসনে অধিষ্ঠিত করেছে। তাঁদের ভবিষ্যৎ প্রচেষ্টা ও সাফল্যের জন্য রইলো আমার শুভকামনা।”
(PG/SKD/AS